**РЕПУБЛИКА СРБИЈА – АУТОНОМНА ПОКРАЈИНА ВОЈВОДИНА**

**ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ И**

**НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ**

**ИНФОРМАЦИЈА**

**О ОБУХВАТУ ДЕЦЕ ОБАВЕЗНИМ ПРИПРЕМНИМ ПРЕДШКОЛСКИМ ПРОГРАМОМ СА ОСВРТОМ НА ИНКЛУЗИВНО ВАСПИТАЊЕ И ОБРАЗОВАЊЕ У ПРЕДШКОЛСКИМ УСТАНОВАМА У ШКОЛСКОЈ 2014/2015. ГОДИНИ У АП ВОЈВОДИНИ**

### НОВИ САД децембар 2014. године

У В О Д

Законом о основама система образовања и васпитања („Службени гласник РС”, број 72/2009, 52/2011 и 55/2013), уређене су основе система предшколског васпитања и образовања, док **Законом о предшколском васпитању и образовању** („Службени гласник РС”, број 18/2010), који се примењује од 3. априла 2010. године, уређено је предшколско васпитање и образовање, као део јединственог система образовања и васпитања. Под предшколским узрастом, у смислу Закона о предшколском васпитању и образовању, подразумева се узраст деце од шест месеци до поласка у основну школу.

Од 27. јуна 2012. године примењује се и Правилник о ближим условима за остваривање припремног предшколског програма („Службени гласник РС – Просветни гласник”, број 5/2012).

Предшколско васпитање и образовање остварује се на основу предшколског програма који доноси предшколска установа у складу са општим основама предшколског програма, које доноси Национални просветни савет („Службени гласник РС – Просветни гласник”, број 14/2006).

У оквиру предшколског васпитања и образовања, **у години пред полазак у основну школу,** уведен је **програм припреме за полазак у основну школу** **у трајању од четири сата** **дневно, најмање девет месеци,** као део обавезног образовања и васпитања у деветогодишњем трајању. Почев од школске **2006/2007**. године, **родитељи** **су** **дужни** да **упишу дете ради похађања припремног предшколског** програма. Похађање тог програма у **дечјим вртићима, чији је оснивач** Аутономна покрајина Војводина или јединица локалне самоуправе, **јесте бесплатно**.

**Правилником о општим основама предшколског програма** утврђују се **Опште** **основе предшколског програма,** које суподељене на три међусобно повезане целине: **Основе програма неге и васпитања деце узраста од шест месеци до три године, Основе програма васпитања и образовања деце узраста од три године до укључивања у програм припреме за школу и Припремни предшколски програм**.

Од 1. септембра 2010. године примењује се Правилник о садржају образаца и начину вођења евиденције и издавању јавних исправа у предшколској установи („Службени гласник РС”, бр. 59/2010). Предшколска установа води евиденцију о васпитнообразовном раду и то: **матичну књигу о уписаној деци у припремни предшколски програм, књиге рада и летопис**. На основу евиденције коју води, предшколска установа издаје јавне исправе о похађању припремног предшколског програма и то: **преводницу** о преласку детета из једне предшколске установе у другу и **уверење о похађању припремног предшколског програма**.

Од 30. октобра 2010. године, примењују се Правилник о ближим упутствима за утврђивање права на индивидуални образовни план, његову примену и вредновање („Службени гласник РС”, бр. 76/2010) као и Правилник о додатној образовној, здравственој и социјалној подршци детету и ученику („Службени гласник РС”, број 18/10).

Деца са сметњама у развоју остварују право на предшколско васпитање и образовање и **индивидуални васпитно-образовни план** (ИОП) за дете. Право на индивидуални васпитно-образовни план има свако дете које има потребу за додатном подршком у васпитању и образовању. ИОП доноси стручни тим за инклузивно образовање предшколске установе с циљем оптималног развоја детета, напредовања и осамостаљивања у вршњачком колективу.

**Стручни тим за инклузивно образовање** у предшколској установи чине: васпитач, стручни сарадник, родитељ, односно старатељ, а у складу са потребама детета и педагошки асистент, односно пратилац за личну помоћ детету, на предлог родитеља, односно старатеља.

**Интерресорна комисија** има три стална и два повремена члана. Стални чланови комисије су: представник система здравствене заштите (педијатар), представник образовно-васпитног система (школски психолог), представник система социјалне заштите (стручни радник на пословима социјалног рада). Повремени члан може да буде:

1. представник здравствене заштите (изабрани лекар или лекар специјалиста),
2. представник образовања (васпитач, наставник разредне наставе, одељенски старешина, предметни наставник или стручни сарадник запослен у образовној установи коју дете похађа),
3. представник социјалне заштите (стручни радник из установе социјалне заштите, водитељ случаја, представник установе социјалне заштите у коју је дете смештено и др.).

Васпитнообразовни рад у предшколским установама остварује се на **српском језику**, а **за припаднике националне мањине** – на језику **националне мањине**. Васпитнообразовни рад може се изводити и на **страном језику**, а за лица која користе језик знакова – помоћу знакова тог језика.

Органи у предшколској установи су: **управни одбор, директор, васпитнообразовно веће, савет родитеља и стручни активи.**

**Број и просторни распоред дечјих вртића** према врсти и структури **утврђује јединица локалне самоуправе**, на основу критеријума које је утврдила Влада Републике Србије. Дечји вртић поред Републике, Аутономне покрајине и јединице локалне самоуправе, може основати и друго правно или физичко лице.

Покрајински секретаријат за образовање, прописе, управу и националне мањине-националне заједнице утврђује услове за оснивање и почетак рада предшколске установе у сарадњи са органима локалне самоуправе.

Услови за оснивање, почетак рада и обављање делатности јесу да **предшколска установа обезбеди: довољан број деце, програм, простор, опрему, средства за реализацију васпитнообразовног рада, васпитаче и стручне сараднике у складу с прописаним стандардима**, средства за оснивање и рад и хигијенско-техничкe условe у складу са законом.

**Средства** за финансирање делатности предшколских установа **обезбеђују се из буџета Републике Србије** и **из буџета јединице локалне самоуправе**. Предшколска установа може да оствари и **сопствене приходе** по основу **донација**, **спонзорстава**, **учешћем родитеља деце** у предшколском васпитању и образовању. **У буџету Републике Србије** **обезбеђују** се средства за остваривање **припремног предшколског програма** **у години пред полазак у школу** и за остваривање **предшколског програма за рад с децом са сметњама у развоју и за рад с децом на болничком лечењу.**

II

Циљ ове информације јесте да прикаже могућности обухвата деце обавезним **припремним предшколским програмом, за децу у години пред полазак у основну школу,** с посебним освртом на **инклузивно васпитање и образовање**, у предшколским установама и основним школама које у својој организацији реализују припремни предшколски програм, у Аутономној покрајини Војводини у школској 2014/2015. години. У информацији подаци су презентовани по општинама, градовима и по језицима на којима се изводи васпитнообразовни рад у предшколским установама, чији је оснивач јединица локалне самоуправе, као и по васпитнообразовним групама у основним школама. Информација је сачињена на основу прикупљених података од предшколских установа и основних школа које реализују припремни предшколски програм.

У Аутономној покрајини Војводини постоје **44** **предшколске установе** у **38** **општина** и **шест градова** (Нови Сад, Сомбор, Панчево, Зрењанин, Суботица и Сремска Митровица). **Број предшколских установа** у школској 2014/2015. години, у односу на прошлу школску годину, **није** се **мењао.**

У свакој општини и граду, изузимајући општине: Стара Пазова, Нова Црња и Сремски Карловци, постоји по једна предшколска установа.

У општини Стара Пазова постоје две предшколске установе, једна са седиштем у Старој Пазови и друга са седиштем у Новим Бановцима. У општини Нова Црња предшколски програм реализују основне школе, а у Сремским Карловцима предшколски програм реализује организациона јединица предшколске установе „Радосно детињство” у Новом Саду.

Припремни предшколски програм, за децу у години пред полазак у основну школу, поред предшколских установа остварују и **52 основне школе** у **пет (5) општина** (Бачка Паланка, Вршац, Жабаљ, Нова Црња и Пландиште) и **три (3) града** (Панчево, Зрењанин и Суботица).

**1.** У школској 2014/2015. години **припремним предшколским програмом** у предшколским установама и основним школама у Аутономној покрајини Војводини, обухваћено је **укупно** **17.505** **деце** распоређене у **1.038 васпитних групa.** Од тог броја, припремним предшколским програмом у **предшколским установама** обухваћено је **16.118** или **92,08% деце,** распоређене у **937 васпитних група,** док је у организацији **основних школа** припремним предшколским програмом обухваћено **1.387** или **7,92%** деце, распоређене у **101** васпитну групу.

Укупан број деце у односу на прошлу школску годину **мањи** је за **705** или **3,87%** (табела бр. 1а).

Припремни предшколски програм, за децу у години пред полазак у основну школу, остварује се на **српском**, **мађарском**, **словачком**, **румунском**, **русинском** и **хрватском** језику. Припремни предшколски програм остварује се и **двојезички у национално мешовитим срединама као и на страним језицима**.

Припремни предшколски програм, за децу у години пред полазак у основну школу, **на једном васпитнообразовном језику** остварује се за укупно **17.117** **деце** распоређене у **1.008** **васпитних група** и то:

* на **српском** језику за **15.081** или **86,15%** деце у **836** васпитних група, број деце у школској 2014/2015. години **смањен** је у односу на прошлу годину за **553** или **3,54%**, а број група за **32**;
* на **мађарском** језику за **1.529** или **8,73%** деце у **133** васпитне групе, број деце у школској 2014/2015. години **смањен** је у односу на прошлу годину за **122** или **7,39%**, а број група за **девет** (9);
* на **словачком** језику за **336** или **1,92%** деце у **21** васпитној групи, број деце у школској 2014/2015. години **смањен** је за **десет** (10**)** или **2,89%**, а број васпитних група за једну (**1)**;
* на **румунском** језику за **85** или **0,49%** деце у **11** васпитних група, број деце у школској 2014/2015. години **повећан** је у односу на прошлу годину за **1** или **1,19%**, а број васпитних група остао је исти;
* на **русинском** језику за **62** или **4%** деце у **четири** (4) васпитне групе, број деце у школској 2014/2015. години **повећан** је у односу на прошлу годину за **једанаесторо** (11)или **21,57%**, а број васпитних група остао је исти и
* на **хрватском** језику за **24** или **0,14%** деце у **три** (3) васпитне групе, број деце у школској 2014/2015. години **повећан** је у односу на прошлу годину за **шесторо** (6) или **33,33%**,а број група остао је исти(табела бр.1 и графикон бр.1).

Припремни предшколски програм, за децу у години пред полазак у основну школу,остварује се и **двојезички** за **укупно 388 деце** распоређене у **30 васпитних група** и то:

* на **српском и мађарском** језику за **164** или **0,94%** деце у **14** васпитних група, број деце у школској 2014/2015. години **смањен** је у односу на прошлу годину за **11** или **6,28%**, а број васпитних група остао је исти;
* на **српском и словачком** језику за **45** или **0,26%** деце у **три** (3)васпитне групе, број деце у школској 2014/2015. години **повећан** је у односу на прошлу годину за **29** или **181%**, а број васпитних група за **две** (2);
* на **српском и румунском** језику за **66** или **0,38%** деце у **четири** (4) васпитне групе, број деце у школској 2014/2015. години **остао је исти** у односу на прошлу годину **као и**  број група;
* на **српском и хрватском** језику за **5** или **0,03%** деце у **једној** васпитној групи, број деце у школској 2014/2015. години **смањен** је у односу на прошлу годину за **6** или **54,54%**, а број васпитних група остао је исти;
* на **српском и немачком** језику за **15** или **0,09%** деце у **две** (2) васпитне групе, број деце у школској 2014/2015. години **повећан** је у односу на прошлу годину за **шесторо** **(6)** или **66,66%**, а број група за једну (1);
* на **мађарском и немачком** језику за **осморо** **(8)** или **0,05%** деце у **једној** (1) васпитној групи, у школској 2014/2015. години број деце и група остао је исти;
* на **српском и енглеском** језику за **82** или **0,47%** деце у **четири** (4) васпитне групе, број деце у школској 2014/2015. години **смањен** је у односу на прошлу годину за **(61)** или **42,66%**, а број група за **две** (2) и
* на **хрватском и енглеском** језику за **3** или **0,17%** деце у **једној** (1) васпитној групи, по први пут ове школске године (табела бр.1 и графикон бр.1).

Графикон бр.1 Укупан број деце према **свим језицима** васпитнообразовног рада:

Табела бр.1a Укупан број деце према језицима и **разлика** у односу на прошлу годину

|  |  |  |  |  |  |  |
| --- | --- | --- | --- | --- | --- | --- |
| **ЈЕЗИК** васпитнообразовног рада | **2013/14. година** | | **2014/15. година** | | **Разлика** | |
|  | **ДЕЦЕ** | % | **ДЕЦЕ** | % | **ДЕЦЕ** | % |
| Српски | 15.634 | 85.85% | 15081 | 86.15% | - 553 | - 3.54% |
| Мађарски | 1.651 | 9.07% | 1529 | 8.73% | - 122 | - 7.39% |
| Словачки | 346 | 1.90% | 336 | 1.92% | - 10 | - 2.89% |
| Румунски | 84 | 0.46% | 85 | 0.49% | + 1 | + 1.19% |
| Русински | 51 | 0.28% | 62 | 0.35% | +11 | + 21.57% |
| Хрватски | 18 | 0.10% | 24 | 0.14% | + 6 | + 33.33% |
| **Двојезички:** |  |  |  |  |  |  |
| Српски и Мађарски | 175 | 0.96% | 164 | 0.94% | - 11 | - 6.28% |
| Српски и Словачки | 16 | 0.09% | 45 | + 0.26% | + 181 | + 29% |
| Српски и Румунски | 66 | 0.36% | 66 | 0.38% | исто | исто |
| Српски и Хрватски | 11 | 0.06% | 5 | 0.03% | - 6 | - 54.54% |
| Српски и Немачки | 9 | 0.05% | 15 | 0.09% | + 6 | + 66.66% |
| Мађарски и Немачки | 6.00 | 0.03% | 8 | 0.05% | + 2 | + 33.33% |
| Српски и Енглески | 143 | 0.78% | 82 | 0.47% | - 61 | - 42.66% |
| Хрватски и Енглески | 0 | 0 | 3 | 0.02% |  |  |
| **УКУПНО** | **18.210** | **100.00%** | **17505** | **100.00%** | **- 705** | **- 3.87%** |

**2.** Припремни предшколски програм, за децу у години пред полазак у основну школу, остварује **укупно** **1.357 васпитача**. Од укупног броја васпитача **1256 или 92,56%,** остварује припремни предшколски програм у **предшколским установама**, а **101** или **7,44%** **у организацији основних школа**.

**Двојезички васпитнообразовни рад** (на српском и на једном од језика националне мањине или на српском и на страном језику) реализује укупно **42 васпитача**, од тога у предшколским установама **38**, а у организацији основних школа **четири** (4) васпитача.

**3.** Од укупног броја деце у предшколском васпитању и образовању, инклузивним васпитањем и образовањем обухваћено је **589** или **3,36%** **деце**. Oд укупног броја деце са сметњама у развоју, с говорним и језичким сметњама је **290** или **49,24%** деце**,** са сметњама у менталном развоју **160** или **27,16%**,с поремећајима у понашању **55** или **9,34%**, с телесним сметњама **48** или **8,15%**, са оштећењима вида **25** или **4,24%** и са оштећењима слуха **11** или **1,87% деце** (табела бр. 2 и графикон бр. 2).

Графикон бр. 2 Деца обухваћена инклузивним васпитањем и образовањем

У односу на прошлу годину број деце са сметњама у развоју смањен је за **10 или 1,67%**.

Васпитнообразовни рад с **децом са сметњама у развоју** организован је за **укупно** **589** деце. Рад се одвија на српском, мађарском и словачком језику и **двојезички** – на српском и мађарском и српском и хрватском.

* на српском језику за **517** или **87,77**% деце од укупног броја деце са сметњама у развоју;
* на мађарском језику за **61** или **10,36%** децеод укупног броја деце са сметњама у развоју;
* на словачком језику за **4** или **0,68%** децеод укупног броја деце са сметњама у развоју;
* на хрватском језику за **1** или **0,17%** деце од укупног броја деце са сметњама у развоју;
* двојезички – на српском и мађарском, за **2** или **0,34%** деце од укупног броја деце са сметњама у развоју;
* двојезички – на српском и словачком, за **1** или **0,17%** деце од укупног броја деце са сметњама у развоју;
* двојезички – на српском и румунском, за **2** или **0,34%** деце од укупног броја деце са сметњама у развоју;
* двојезички – на српском и хрватском, за **1** или **0,17%** деце од укупног броја деце са сметњама у развоју (табела бр. 3).

**4.** **У** **приватним предшколским установама**, припремни предшколски програм за децу у години пред полазак у основну школу, остварује се у **28** предшколских установа у градовима: Нови Сад, Суботица, Сомбор и општини Бачка Паланка.

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**СРПСКОМ ЈЕЗИКУ**

Припремни предшколски програм, за децу у години пред полазак у основну школу, остварује се на **српском језику** у **44** предшколске установе и **47** основних школа у **38** општина и **шест** (6) градова, за **15.081** или **86,15%** деце (у односу на укупан број). Број васпитних група је **836**, а васпитнообразовни рад реализује **1111** васпитача.

Број деце у овој години **смањен** је у односу на прошлу годину за **553** или **3,54%**.

ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА

МАЂАРСКОМ ЈЕЗИКУ

Припремни предшколски програм, за децу у години пред полазак у основну школу, остварује се на **мађарском** **језику** у **21** предшколској установи у **19** општина и **четири (4)** града (у општинама: Ада, Апатин, Бачка Топола, Бечеј, Житиште, Кањижа, Кикинда, Ковачица, Кула, Мали Иђош, Нови Бечеј, Нови Кнежевац, Нова Црња, Оџаци, Србобран, Сента, Темерин, Чока и градовима: Зрењанин, Сомбор, Суботица и Нови Сад), укључујући и основну школу у Чантавиру, за **1.529** или **8,73%** деце у односу на укупан број. Број васпитних група је **133**, а васпитнообразовни рад реализује **158** васпитача.

Број деце у овој години **смањен** је у односу на прошлу годину за **122** или **7,39%**.

Припремни предшколски програм, за децу у години пред полазак у основну школу, остварује се и **двојезички,** на **српском и мађарском** језику у **осам** (8) предшколских установа у пет (5) општина (Бечеј, Кикинда, Ковин, Пландиште, Чока и градовима: Панчево, Сомбор и Суботица), укључујући и основну школу у Зрењанину, за **164** или **0,94%** деце. Број васпитних група је **14**, а васпитнообразовни рад реализује **19** васпитача.

Број деце у овој години **смањен** је у односу на прошлу годину за **11** или **6,28%**.

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**СЛОВАЧКОМ ЈЕЗИКУ**

Припремни предшколски програм, за децу у години пред полазак у основну школу, остварује се на **словачком** језику у седам (**7)** предшколских установа, у шест (**6)** општина (у општинама: Алибунар, Бач, Бачки Петровац, Беочин, Ковачица, Стара Пазова) и граду Новом Саду, укључујући и три (3) основне школе у Бачкој Паланци и Зрењанину, за **336** или **1,92%** деце у односу на укупан број. Број васпитних група је **21**, а васпитнообразовни рад реализује **26** васпитача.

Број деце у овој години **смањен** је у односу на прошлу годину за **10** или **2,89%**.

Припремни предшколски програм, за децу у години пред полазак у основну школу, остварује се и **двојезички** на **српском и словачком** језику у две (**2)** предшколске установе у општини Оџаци и граду Панчеву, укључујући и основну школу у Бачкој Паланци, за **45 – 0,26%** деце. Број васпитних група је **3**, и васпитнообразовни рад реализују **3** васпитача.

Број деце у овој години **повећан** је у односу на прошлу годину за **29** или **181%**.

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**РУМУНСКОМ ЈЕЗИКУ**

Припремни предшколски програм, за децу у години пред полазак у основну школу, остварује се на **румунском** језику у четири (**4)** предшколске установе у четири (**4)** општине (у Алибунару, Белој Цркви, Житишту и Пландишту), укључујући и пет (**5)** основних школа у општини Вршац и градовима Панчеву и Зрењанину, за **85** или **0,48%** деце у односу на укупан број. Број васпитних група је **11** и васпитнообразовни рад реализује **11** васпитача.

Број деце у овој години **повећан** је у односу на прошлу годину за **1** или **1,19%**.

Припремни предшколски програм, за децу у години пред полазак у основну школу, остварује се и **двојезички** – на **српском и румунском** језику у три (**3)** предшколске установе у три (**3)** општине (у Алибунару, Ковачици и Вршцу) и **једној (1)** основној школи у општини Вршац, за **66** или **0,38%** деце. Број васпитних група је **4**, и васпитнообразовни рад реализују **4** васпитача.

Број деце је **исти** као у претходној години.

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**РУСИНСКОМ ЈЕЗИКУ**

Припремни предшколски програм, за децу у години пред полазак у основну школу, остварује се на **русинском** језику у три (**3)** предшколске установе (у општинама Брбас, Жабаљ и Кула), за **62 или 3,35% деце.** Број васпитних група је **4**, а васпитнообразовни рад реализује **4** васпитача.

Број деце у овој години **повећан** је у односу на прошлу годину за **11** или **21,57%**.

Припремни предшколски програм се не остварује **двојезички.**

ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА

ХРВАТСКОМ ЈЕЗИКУ

Припремни предшколски програм, за децу у години пред полазак у основну школу, остварује се на **хрватском** језику у **једној** предшколској установи у граду Суботици, за **24** или **0,14%** деце, у једној васпитној групи. Број васпитних група је **3**, а васпитнообразовни рад реализује **5** васпитача.

Број деце у овој години **повећан** је у односу на прошлу годину за **6** или **33,33%**.

Припремни предшколски програм, за децу у години пред полазак у основну школу, остварује се и **двојезички** – на **српском и хрватском** језику у **једној** предшколској установи у граду Суботици за **5** или **0,03%** деце. Број васпитних група је **1** и васпитнообразовни рад реализује **1** васпитач.

У односу на прошлу школску годину број деце се **смањио** за шесторо (**6)** или **54,54%**.

ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА

МАТЕРЊЕМ И СТРАНОМ ЈЕЗИКУ

Припремни предшколски програм, за децу у години пред полазак у основну школу, остварује се и **двојезички** – на **матерњем и страном** језику у **три** предшколске установе у Панчеву, Сремској Митровици и Суботици.

Припремни предшколски програм, за децу у години пред полазак у основну школу, остварује се на **српском и енглеском** језику у **три** предшколске установе у Панчеву, Сремској Митровици и Суботици, за **82** или **0,47%** деце. Број васпитних група је **4** и васпитнообразовни рад реализује **8** васпитача.

Припремни предшколски програм, за децу у години пред полазак у основну школу, остварује се на **српском и немачком** језику у **једној** предшколској установи у Суботици, за **15** или **0,08%** деце. Број васпитних група је **2**, а васпитнообразовни рад реализује **4** васпитача.

Припремни предшколски програм, за децу у години пред полазак у основну школу, остварује се на **мађарском и немачком** језику у **једној** предшколској установи у Суботици, за **8** или **0,05%** деце. Број васпитних група је **1**, а васпитнообразовни рад реализује **2** васпитача.

Припремни предшколски програм, за децу у години пред полазак у основну школу, остварује се на **хрватском и енглеском** језику у **једној** предшколској установи у Суботици, за **3** или **0,17%** деце. Број васпитних група је **1** и васпитнообразовни рад реализује **1** васпитач.

**ИНКЛУЗИВНО ВАСПИТАЊЕ И ОБРАЗОВАЊЕ**

**У ПРЕДШКОЛСКИМ УСТАНОВАМА**

Од **44** предшколске установе, **27** или **61,36%** установа има **стручни тим за инклузивно васпитање** **и образовање**, а у **17** или **38,64%** предшколских установа нису формирани стручни тимови (табела бр.4).

Према прикупљеним подацима у предшколским установама потребе за стручним кадром су следеће:

* - дефeктолога 13
* - логопеда 10
* - психолога 5
* - педагога 5
* - социјалних радника 2

Едукације кадрова у области инклузивног васпитања и образовања су и даље неопходне.

У предшколским установама од укупног кадра који је обухваћен обукама, највећи је број васпитача (око **90%**) који су похађали **обуке за реализацију инклузивног васпитања и образовања**. Међутим, знатно је мањи број педагога, психолога, дефектолога, логопеда и социјалних радника који су били укључени у додатне едукације о инклузивном васпитању и образовању. Стога је потребно да установе наставе да укључују свој стручни кадар у постојеће обуке и стручне едукације.

У 44 предшколске установе, од 44 директора **33** или **75%** директора је прошло поменуту обуку.

У свим општинама формирана је **интерресорна комисија**.

У предшколским установа потребно је још укупно **78** педагошких асистената. У установама које имају педагошког асистента постоји потреба за још **28** педагошких асистената. У установама које немају педагошког асистента постоји потреба за **још 50 педагошких асистената.**

**Најчешћи проблеми** у предшколским установама приликом реализације инклузивног васпитања и образовања су:

* 1. **Недостатак кадра** (стручних сарадника, специјализованих стручњака, педагошких и персоналних асистената).
  2. **Јачање квалитета сарадње** између јединица локалне самоуправе - интерресорне комисије и предшколских установа односно њихове умрежености.
  3. **Недовољна обученост кадра** за рад са децом са сметњама (у погледу иновативних облика рада са децом, као и широког дијапазона потреба деце у инклузивном васпитању и образовању).
  4. **Велики број деце у групама**.
  5. **Недостатак материјално техничких средстава** (неприлагођена дидактичка средства, неприпремљеност простора и опреме - рампе, прилагођени прилази, тоалети, неклизајуће подлоге...)
  6. **Недостатак сарадње и саветодавног рада са родитељима** (тешкоће у добијању сагласности родитеља за доношење индивидуалног васпитно образовног програма).
  7. **Недостатак финансијских средстава** за набавку материјала и средстава за рад са децом са сметњама и немогућност финансирања педагошких асистената (табела бр.5 и графикон бр. 5).

Графикон бр. 5 Најчешћи проблеми у предшколским установама приликом реализације инклузивног васпитања и образовања

На основу наведених података може се констатовати:

1. У Аутономној покрајини Војводини постоје **44** **предшколске установе** у **38** **општина** и шест (**6) градова** (Нови Сад, Сомбор, Панчево, Зрењанин, Суботица и Сремска Митровица). **Број предшколских установа** у школској 2014/2015. години, у односу на прошлу школску годину, **није** се **мењао.**

2. Припремни предшколски програм, за децу у години пред полазак у основну школу, поред предшколских установа остварују и **52 основне школе** у пет (**5) општина** (Бачка Паланка, Вршац, Жабаљ, Нова Црња и Пландиште) и три (**3) града** (Панчево, Зрењанин и Суботица). У школској 2014/2015. години **број основних школа,** које у својој организацији реализују предшколски програм, **није се мењао**.

3. У школској 2014/2015. години **припремним предшколским програмом** у предшколским установама и основним школама у Аутономној покрајини Војводини, обухваћено је **укупно** **17.505** **деце** распоређене у **1.038 васпитних групa.** Од тог броја, припремним предшколским програмом у **предшколским установама** обухваћено је **16.118** или **92,08% деце,** распоређене у **937 васпитних група,** док је у организацији **основних школа** припремним предшколским програмом обухваћено **1.387** или **7,92%** деце, распоређене у **101** васпитну групу (табела бр.1).

Укупан број деце у односу на прошлу школску годину **мањи** је за **705** или **3,87%** (табела број 1а).

4. Припремни предшколски програм, за децу у години пред полазак у основну школу, остварује **укупно** **1.357 васпитача**. Од укупног броја васпитача **1256 или 92,56%,** остварује припремни предшколски програм у **предшколским установама**, а **101** или **7,44%** **у организацији основних школа**.

**Двојезички васпитнообразовни рад** (на српском и на једном од језика националне мањине или на српском и на страном језику) реализује укупно **42 васпитача**, од тога у предшколским установама **38**, а у организацији основних школа **четири** (4) васпитача.

5. Припремни предшколски програм, за децу у години пред полазак у основну школу, **на једном васпитнообразовном језику** остварује се за укупно **17.117** **деце** распоређене у **1.008** **васпитних група** и то:

* на **српском** језику за **15.081** или **86,15%** деце у **836** васпитних група, број деце у школској 2014/2015. години **смањен** је у односу на прошлу годину за **553** или **3,54%**, а број група за **32**;
* на **мађарском** језику за **1.529** или **8,73%** деце у **133** васпитне групе, број деце у школској 2014/2015. години **смањен** је у односу на прошлу годину за **122** или **7,39%**, а број група за **девет** (9);
* на **словачком** језику за **336** или **1,92%** деце у **21** васпитној групи, број деце у школској 2014/2015. години **смањен** је за **десет** (10**)** или **2,89%**, а број васпитних група за једну (**1)**;
* на **румунском** језику за **85** или **0,49%** деце у **11** васпитних група, број деце у школској 2014/2015. години **повећан** је у односу на прошлу годину за **1** или **1,19%**, а број васпитних група остао је исти;
* на **русинском** језику за **62** или **4%** деце у **четири** (4) васпитне групе, број деце у школској 2014/2015. години **повећан** је у односу на прошлу годину за **једанаесторо** (11)или **21,57%**, а број васпитних група остао је исти и
* на **хрватском** језику за **24** или **0,14%** деце у **три** (3) васпитне групе, број деце у школској 2014/2015. години **повећан** је у односу на прошлу годину за **шесторо** (6) или **33,33%**,а број група остао је исти(табела бр.1 и графикон бр. 1).

Припремни предшколски програм, за децу у години пред полазак у основну школу,остварује се и **двојезички** за **укупно 388 деце** распоређене у **30 васпитних група** и то:

* на **српском и мађарском** језику за **164** или **0,94%** деце у **14** васпитних група, број деце у школској 2014/2015. години **смањен** је у односу на прошлу годину за **11** или **6,28%**, а број васпитних група остао је исти;
* на **српском и словачком** језику за **45** или **0,26%** деце у **три** (3)васпитне групе, број деце у школској 2014/2015. години **повећан** је у односу на прошлу годину за **29** или **181%**, а број васпитних група за **две** (2);
* на **српском и румунском** језику за **66** или **0,38%** деце у **четири** (4) васпитне групе, број деце у школској 2014/2015. години **остао је исти** у односу на прошлу годину **као и**  број група;
* на **српском и хрватском** језику за **5** или **0,03%** деце у **једној** васпитној групи, број деце у школској 2014/2015. години **смањен** је у односу на прошлу годину за **6** или **54,54%**, а број васпитних група остао је исти;
* на **српском и немачком** језику за **15** или **0,09%** деце у **две** (2) васпитне групе, број деце у школској 2014/2015. години **повећан** је у односу на прошлу годину за **шесторо** **(6)** или **66,66%**, а број група за једну (1);
* на **мађарском и немачком** језику за **осморо** **(8)** или **0,05%** деце у **једној** (1) васпитној групи, у школској 2014/2015. години број деце и група остао је исти;
* на **српском и енглеском** језику за **82** или **0,47%** деце у **четири** (4) васпитне групе, број деце у школској 2014/2015. години **смањен** је у односу на прошлу годину за **(61)** или **42,66%**, а број група за **две** (2) и
* на **хрватском и енглеском** језику за **3** или **0,17%** деце у **једној** (1) васпитној групи, по први пут ове школске године (табела бр.1 и графикон бр.1).

6. Од укупног броја деце у предшколском васпитању и образовању, инклузивним васпитањем и образовањем обухваћено је **589** или **3,36%** **деце**. Oд укупног броја деце са сметњама у развоју, с говорним и језичким сметњама је **290** или **49,24%** деце**,** са сметњама у менталном развоју **160** или **27,16%**,с поремећајима у понашању **55** или **9,34%**, с телесним сметњама **48** или **8,15%**, са оштећењима вида **25** или **4,24%** и са оштећењима слуха **11** или **1,87% деце** (табела бр. 2 и графикон бр. 2).

7. Васпитнообразовни рад с **децом са сметњама у развоју** одвија се на српском, мађарском и словачком језику и **двојезички** – на српском и мађарском и српском и хрватском.

* на српском језику за **517** или **87,77**% деце од укупног броја деце са сметњама у развоју;
* на мађарском језику за **61** или **10,36%** децеод укупног броја деце са сметњама у развоју;
* на словачком језику за **4** или **0,68%** децеод укупног броја деце са сметњама у развоју;
* на хрватском језику за **1** или **0,17%** деце од укупног броја деце са сметњама у развоју;
* двојезички – на српском и мађарском, за **2** или **0,34%** деце од укупног броја деце са сметњама у развоју;
* двојезички – на српском и словачком, за **1** или **0,17%** деце од укупног броја деце са сметњама у развоју;
* двојезички – на српском и румунском, за **2** или **0,34%** деце од укупног броја деце са сметњама у развоју;
* двојезички – на српском и хрватском, за **1** или **0,17%** деце од укупног броја деце са сметњама у развоју (табела бр. 3).

8. **У** **приватним предшколским установама**, припремни предшколски програм за децу у години пред полазак у основну школу, остварује се у **28** предшколских установа у градовима: Нови Сад, Суботица, Сомбор и општини Бачка Паланка.

9. Од **44** предшколске установе, **27** или **61,36%** установа има **стручни тим за инклузивно васпитање** **и образовање**, а у **17** или **38,64%** предшколских установа нису формирани стручни тимови (табела бр.4).

У свим општинама формирана је **интерресорна комисија**.

У предшколским установа потребно је још укупно **78** педагошких асистената. У установама које имају педагошког асистента постоји потреба за још **28** педагошких асистената. У установама које немају педагошког асистента постоји потреба за **још 50 педагошких асистената.**

**Најчешћи проблеми** у предшколским установама приликом реализације инклузивног васпитања и образовања су:

* 1. **Недостатак кадра** (стручних сарадника, специјализованих стручњака, педагошких и персоналних асистената).
  2. **Јачање квалитета сарадње** између јединица локалне самоуправе - интерресорне комисије и предшколских установа односно њихове умрежености.
  3. **Недовољна обученост кадра** за рад са децом са сметњама (у погледу иновативних облика рада са децом, као и широког дијапазона потреба деце у инклузивном васпитању и образовању).
  4. **Велики број деце у групама**.
  5. **Недостатак материјално техничких средстава** (неприлагођена дидактичка средства, неприпремљеност простора и опреме - рампе, прилагођени прилази, тоалети, неклизајуће подлоге...)
  6. **Недостатак сарадње и саветодавног рада са родитељима** (тешкоће у добијању сагласности родитеља за доношење индивидуалног васпитно образовног програма).
  7. **Недостатак финансијских средстава** за набавку материјала и средстава за рад са децом са сметњама и немогућност финансирања педагошких асистената (табела бр.5 и графикон бр.5).

ПРЕДЛОГ

Покрајинска влада на седници одржаној \_\_\_\_\_ 2014. године, размотрила је и п р и х в а т и л а **ИНФОРМАЦИЈУ О ОБУХВАТУ ДЕЦЕ ОБАВЕЗНИМ ПРИПРЕМНИМ ПРЕДШКОЛСКИМ ПРОГРАМОМ СА ОСВРТОМ НА ИНКЛУЗИВНО ВАСПИТАЊЕ И ОБРАЗОВАЊЕ У ПРЕДШКОЛСКИМ УСТАНОВАМА У ШКОЛСКОЈ 2014/2015. ГОДИНИ У АП ВОЈВОДИНИ** и донела следеће

##### З А К Љ У Ч К Е

1. Задужује се Покрајински секретаријат за образовање, прописе, управу и националне мањине - националне заједнице да и даље прати стање у области обавезног припремног предшколског васпитања и образовања и о томе обавештава Покрајинску владу.

2. Наведену Информацију доставити Одбору за образовање и науку и Одбору за националну равноправност Скупштине Аутономне покрајине Војводине, на разматрање.

**ПРИЛОЗИ**